CELEX: C2006/281/08
Language: et
Date: 2006-11-18 00:00:00
Title: Kohtuasi C-196/04: Euroopa Kohtu (suurkoda) 12. septembri 2006. aasta otsus (Special Commissioners, London (Ühendkuningriik) eelotsusetaotlus) — Cadbury Schweppes plc, Cadbury Schweppes Overseas Ltd versus Commissioners of Inland Revenue (Asutamisvabadus — Välismaiseid kontrollitavaid äriühinguid käsitlev õigusakt — Välismaiste kontrollitavate äriühingute kasumi arvamine emaettevõtja maksubaasi hulka)

18.11.2006   
            
            
               ET
            
            
               Euroopa Liidu Teataja
            
            
               C 281/5
            
         Euroopa Kohtu (suurkoda) 12. septembri 2006. aasta otsus (Special Commissioners, London (Ühendkuningriik) eelotsusetaotlus) — Cadbury Schweppes plc, Cadbury Schweppes Overseas Ltd versus Commissioners of Inland Revenue
   (Kohtuasi C-196/04) (1)
   
   (Asutamisvabadus - Välismaiseid kontrollitavaid äriühinguid käsitlev õigusakt - Välismaiste kontrollitavate äriühingute kasumi arvamine emaettevõtja maksubaasi hulka)
   (2006/C 281/08)
   Kohtumenetluse keel: inglise
   Eelotsusetaotluse esitanud kohus
   Special Commissioners, London
   Põhikohtuasja pooled
   
      Hagejad: Cadbury Schweppes plc, Cadbury Schweppes Overseas Ltd
   
      Kostja: Commissioners of Inland Revenue
   Kohtuasja ese
   Eelotsusetaotlus — Special Commissioners, London — Siseriiklik õigusakt, millega teises, madalama maksumääraga liikmesriigis tegutsevaga tütarettevõtja kasumit käsitletakse emaettevõtja kasumina — Emaettevõtja kohustus tasuda maksu, et kompenseerida erinevus kahe maksumäära vahel — Kooskõla EÜ asutamislepingu artiklitega 43, 49 ja 56
   Resolutiivosa
   EÜ artikleid 43 ja 48 tuleb tõlgendada nii, et nendega on vastuolus see, kui liikmesriigis asuva residendist äriühingu maksubaasi hulka arvatakse mõnes teises liikmesriigis asuva välismaise kontrollitava äriühingu kasum juhul, kui seda kasumit maksustatakse madalamalt kui esimesena nimetatud riigis, välja arvatud juhul, kui see puudutab üksnes puhtalt kunstlikke skeeme, mille eesmärk on vältida riigis tavapäraselt makstava tulumaksu kohaldamist. Järelikult ei tule sellist maksusätet kohaldada juhul, kui objektiivsetest ja kolmandate isikute poolt tuvastatavatest asjaoludest tuleneb, et vaatamata maksustamisega seonduvate põhjuste olemasolule omab kontrollitav äriühing asukohajärgses liikmesriigis tegelikku asukohta ning tegutseb seal reaalselt.
   
      (1)  ELT C 168, 26.6.2004.